
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse „Narva Linnavolikogu 24.03.2016 määruse nr 7 „Sõidusoodustuste kehtestamine Narva linnas“ muutmine“ vastuvõtmist vastavalt lisatud Narva Linnavolikogu määruse eelnõule. 

2. Volitada Narva Linnavalitsuse abilinnapead Tatjana Patsanovskajat kandma ette eelnimetatud küsimust Narva Linnavolikogu istungil.

EELNÕU
NARVA LINNAVOLIKOGU

MÄÄRUS

Narva Linnavolikogu 24.03.2016 määruse nr 7
„Sõidusoodustuste kehtestamine Narva linnas“ muutmine

Määrus kehtestatakse haldusmenetluse seaduse § 64 lõike 1 ja § 68 lõike 2 alusel.

Linnavolikogu määrab:

§ 1. Teha Narva Linnavolikogu 24.03.2016 määruses nr 7 „Sõidusoodustuste kehtestamine Narva linnas“ (edaspidi määrus) järgmised muudatused:

1) Määruse § 3 lõiget 1 muudetakse ja sõnastatakse järgmiselt: 

 „(1) Pensionärid vanuses kuni 65 aastat omavad õigust soodustusele linnapiire ületavatel liinidel suuruses 0,13 eurot pileti maksumusest. Pensionärid vanuses 65 kuni 66 aastat omavad õigust soodustusele linnapiire ületavatel liinidel suuruses 0,25 eurot pileti maksumusest. 66-aastased ja vanemad isikud, vähemalt 80% töövõimekaotusega ja raske puudega isikud ning sügava puudega isiku ja puudega lapse saatjad omavad õigust soodustusele linnapiire ületavatel liinidel suuruses  0,5 eurot pileti maksumusest.“.
2) Määruse § 3 lõiget 3 muudetakse ja sõnastatakse järgmiselt:
„(3) Liinil 903 soodustus kehtib Narva ja peatuse „Peeterristi suvilad“ vahelisel alal. Liinil 904 soodustus kehtib Narva ja peatuse „Ivuska suvilad“ või peatuse „Soldina raudteejaam“ vahelisel alal.  Soodustus liinil 31 kehtib Narva ja peatuse „Auga 2" vahelisel alal.“.

3) Määruse § 3 täiendatakse lõikega 4 järgmises sõnastuses:

„(4) Linnapiire ületavatel liinidel kehtib soodussõit nagu linnaliinidel Narva linna piirides.“.
§ 2. Määrus jõustub seadusega sätestatud korras.
Aleksandr Jefimov
Linnavolikogu esimees

Õiend 

Narva Linnavolikogu määruse „Narva Linnavolikogu 24.03.2016 määruse nr 7

„Sõidusoodustuste kehtestamine Narva linnas“ muutmine“ eelnõu juurde

Narva linna Sotsiaalabiamet taotleb Narva Linnavolikogu 24.03.2016 määruse nr 7 „Sõidusoodustuste kehtestamine Narva linnas“ muutmist allpoolnimetatud põhjustel.
24.03.2016 oli vastu võetud Narva Linnavalitsuse poolt ettevalmistatud Narva Linnavolikogu 24.03.2016 määrus nr 7, millega kehtestatakse sõidusoodustuste saamise tingimused ja kord bussiveol isikutele, kelle rahvatikuregistri järgne elukoht on Narva linn.

Ülalnimetatud määruse § 3 lõike 1  kohaselt omavad õigust soodustusele linnapiire ületavatel liinidel 66-aastased ja vanemad isikud, vähemalt 80% töövõimekaotusega ja raske puudega isikud ning sügava puudega isiku ja puudega lapse saatjad suuruses  0,5 eurot pileti maksumusest. 
Seoses sellega, et kehtiva määruse järgi pensionärid vanuses kuni 65 aastat ning pensionärid vanuses 65 kuni 66 aastat ei kuulu sihtgrupi alla, kes omavad õigust soodustusele linnapiire ületavatel liinidel teeb Narva linna Sotsiaalabiamet ettepaneku lisada neid. Narva linna Sotsiaalabiameti kalkulatsiooni kohaselt teeme ettepaneku lisada järgmisi soodustusi linnapiire ületavatel liinidel:

· Pensionärid vanuses kuni 65 aastat - 0,13 eurot pileti maksumusest;
· Pensionärid vanuses 65 kuni 66 aastat - 0,25 eurot pileti maksumusest.
Kolme kuu jooksul Narva linna Sotsiaalabiameti pöördunud sõidusoodustuste saajate arv on 615. Müüdud sõidupiletite kogumaksumus on 11 887, 95 eurot, sellest 8 025,92 eurot on inimeste poolt makstud ja 3 862,03 eurot on soodustus. Sotsiaalabimeti prognoosist lähtudes eeldatav reisiliikluse suurendamine II ja III kvartalis moodustab 40 %, mis toob kaasa soodussõidu hüvitamist orienteeruvalt 9 011 euro ulatuses.
Samuti Narva linna Sotsiaalabimet teeb ettepaneku määrata linnapiire ületavatel liinidel soodussõidu kehtivust nagu linnaliinidel Narva linna piirides ning liinil 31 soodustuse kehtivust pikendada kuni peatuseni  "Auga 2".
Galina Vologdina
Direktor

